Köyhän laulu
Rikkaille kesää riittävi ain
 Ja tuoksua talvisaässä,
 He viettää juhannusjuhlaa vain
 Ja käyvät purppura päässä.

 Ei syksy saa heitä saavuttaa,
 He käyvät kukkaista rantaa. –
 Rikkaat ne rikkaita kumartaa
 Ja lahjasta lahjan antaa.

 Heidän on kevään kukkien maa
 Ja hyveiden valtakunta,
 Mut köyhät ei sinne käydä saa,
 Ne toisivat talven lunta,

 Ne toisivat sinne kurjuuttaan
 Ja kyyneleet syksyn säästä,
 Siksipä vallat vahtivi vaan,
 Ei köyhiä kesään päästä.

 Ja siksi ne köyhät köyristyy,
 Kun tiellä on talven lunta,
 Siks’ huolien helmaan heittääntyy.
 Kun toiveet on turhaa unta.

 Vaan kenpä se köyhää johdattaa
 Ja suosivi köyhän lasta?
 Tuhmilta hän vain leipää saa
 Ja sääliä taivahasta.

16/12 98.

Taavi K.

Lähde: Työmies 3.2.1899.

Anonyymi
Runot
Työmies
1899